Document ID: 32007R0206

32007R0206
L 061/15
SLUŽBENI LIST EUROPSKE UNIJE
27.02.2007.
UREDBA KOMISIJE (EZ) br. 206/2007
od 27. veljače 2007.
o izmjeni Uredbe (EZ) br. 2247/2003 o utvrđivanju detaljnih pravila za primjenu u sektoru govedine i teletine Uredbe Vijeća (EZ) br. 2286/2002 o režimima koji se primjenjuju na poljoprivredne proizvode i robu dobivenu preradom poljoprivrednih proizvoda podrijetlom iz afričkih, karipskih i pacifičkih država (države AKP-a)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2286/2002 od 10. prosinca 2002. o režimima koji se primjenjuju na poljoprivredne proizvode i robu dobivenu preradom poljoprivrednih proizvoda podrijetlom iz afričkih, karipskih i pacifičkih država (država AKP-a) i o stavljanju izvan snage Uredbe (EZ) br. 1706/98 (1), a posebno njezin članak 5.,
budući da:
(1)
Uredba Komisije (EZ) br. 2247/2003 (2) otvara kvotu na višegodišnjoj osnovi za razdoblja od 1. siječnja do 31. prosinca za uvoz određenih proizvoda u sektoru govedine i teletine podrijetlom iz država AKP-a. Proizvodi koji ispunjavaju uvjete za uvoz u okviru te kvote navedeni su u Prilogu I. toj Uredbi.
(2)
Članak 6. stavak 1. Uredbe Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (3) predviđa da podnositelji zahtjeva za uvozne dozvole ne podnose više od jednog zahtjeva za uvoznu dozvolu za isti redni broj kvote s obzirom na razdoblje ili podrazdoblje uvozne carinske kvote. Nadalje, članak 5. stavak 1. Uredbe (EZ) br. 1445/95 od 26. lipnja 1995. o pravilima primjene uvoznih i izvoznih dozvola u sektoru goveđeg i telećeg mesa i o stavljanju izvan snage Uredbe (EEZ) br. 2377/80 (4) predviđa da se, ne dovodeći u pitanje više određenih odredaba, zahtjevi za izdavanje dozvola podnose za proizvode obuhvaćene jedinstvenim tarifnim podbrojem kombinirane nomenklature ili jednom od skupina tarifnih podbrojeva kombinirane nomenklature iz Priloga I. toj Uredbi. S obzirom na opseg proizvoda koji se mogu uvesti na temelju Uredbe (EZ) br. 2247/2003, podnositelji trebaju imati pravo podijeliti svoj jedinstveni zahtjev za isti redni broj kvote po oznaci KN ili po skupini oznaka KN.
(3)
Za potrebe statistike, u dozvolama koje su izdane na temelju Uredbe (EZ) br. 2247/2003 potrebno je navesti dotične količine po oznakama KN ili po skupini oznaka KN.
(4)
Uredbu (EZ) br. 2247/2003 stoga treba na odgovarajući način izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
Uredba (EZ) br. 2247/2003 mijenja se kako slijedi:
1.
U članku 4. stavku 2. dodaje se sljedeći podstavak:
„Neovisno o članku 5. stavku 1. Uredbe (EZ) br. 1445/95, zahtjevi za isti redni broj kvote mogu obuhvaćati jedan ili više proizvoda obuhvaćenih oznakama KN ili skupinama oznaka KN iz Priloga I. navedenoj Uredbi. U slučaju kada zahtjevi obuhvaćaju više oznaka KN, navodi se dotična količina za koju je podnesen zahtjev po oznaci KN ili skupini oznaka KN. U svim slučajevima sve oznake KN navode se u odjeljku 16., a njihov naziv u odjeljku 15. zahtjeva za izdavanje dozvola i u samim dozvolama.”
2.
U članku 5. stavku 2. dodaje se sljedeći podstavak:
„U svakoj izdanoj dozvoli navedena je dotična količina po oznaci KN ili skupini oznaka KN.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. veljače 2007.

Labels: 3
17
18